Olav Sundfør

beskrivelse av database

Jeg har valgt å lage en database som skal brukes til å holde orden for en bedrift som utplasserer og vedlikeholder automater. Automatene er av den typen som man kjøper varer fra og i dette tilfellet fokuseres det på drikke- og matvarer.

Bedriften har ansatte som skal sjekke automatene for å se om alt er som det skal være; vakten skal sjekke at varer er som de skal og lignende. Bedriften må vite hvilke vakter som har sjekket en automat. En vakt får en fastsatt lønn for hver gang vakten sjekker en automat og en vakt skal kunne sjekke flere automater, samt den samme automaten flere ganger. Forskjellige vakter har forskjellige lønnsnivåer. Bedriften må også kjenne til navnet på hver vakt.

Automatene står på forskjellige steder, som databasen skal lagre relevant informasjon om. Info som gjør at en kartløsning kan implementeres er for eksempel relevant. Hvert sted kan tilby flere automater. Databasen skal ikke holde orden på steder som ikke har automater - det anses ikke som en relevant oppgave. Hver automat kan også ha forskjellig kapasitet. Det vil si, hver automat har et maks antall varer som den kan holde på.

Det skal registreres at en vare eksisterer i en automat, slik at en kunde kan finne den automaten som har ønsket vare. Man skal også ha oversikt over hvor mange eksemplarer av hver vare som finnes i en gitt automat. Hver vare har pris, vare og navn registrert. En vare har også en kategori. Kategorier kan eksistere uten at det eksisterer noen varer som har den kategorien. En kategori har også et navn og en beskrivelse.